open-index/open-wikipedia-markdown huggingface dataset:
Heidi Lindström

**Heidi Lindström** (s. 30. marraskuuta 1981) on suomalainen entinen jalkapalloilija.

Lindström edusti valtaosan pelaajaurastaan  Helsingin Jalkapalloklubia. Hän pelasi seurassa 19 kautta peräkkäin, ensin junioreissa ja sitten edustusjoukkueessa, ennen siirtymistään FC Honkaan 2012. Hongassa vietetyn kahden kauden jälkeen Lindström palasi takaisin HJK:iin, jossa hän päätti pelaajauransa 2015. HJK:ssa Lindström voitti kuusi Suomen mestaruutta vuosina 1997–2001 ja 2005. Vuonna 2017 hänet valittiin Helsingin Jalkapalloklubin Hall of Fameen.

Lindström pelasi Suomen naisten jalkapallomaajoukkueessa 21 maaottelua. Hän oli myös mukana Suomen joukkueessa 2005 EM-kisoissa ja pelasi alkulohkon ottelussa Tanskaa vastaan.

Päätettyään aktiivisen pelaajauran jalkapallossa Lindström siirtyi pelaamaan juniorivuosina harrastamaansa käsipalloa Spartaan. Lindström on lisäksi toiminut valmennustehtävissä HJK:n juniorijoukkueissa.

## Lähteet
Jessica Lagerblom

**Jessica Lagerblom** (o.s. **Thorn**, s. 16. joulukuuta 1981 Kaarina) on suomalainen aktiiviuransa päättänyt jalkapalloilija.

Lagerblom pelasi urallaan Pargas Idrottsföreningissä, Turun Pyrkivässä, ruotsalaisessa Älvsjö AIK:ssa, FC Unitedissa ja Helsingin Jalkapalloklubissa. Hän voitti Unitedissa mestaruuden ja Suomen cupin 2004 sekä HJK:ssa mestaruuden 2005.

Lagerblom pelasi Suomen naisten jalkapallomaajoukkueessa 33 maaottelua, joissa hän teki yhden maalin. Lagerblom oli myös mukana Suomen joukkueessa 2005 EM-kisoissa ja pelasi kaikissa otteluissa.

Pelaajauransa jälkeen Lagerblom on toiminut fysioterapeuttina ja Yle Sportenin asiantuntijakommentaattorina.

## Lähteet
Heidi Ahonen

**Heidi Ahonen** (s. 25. maaliskuuta 1984 Helsinki) on suomalainen jalkapalloilija.

Ahonen on pelannut urallaan Tikkurilan Palloseurassa, AC Vantaassa, Malmin Palloseurassa, Helsingin Jalkapalloklubissa ja Puistolan Urheilijoissa. Hän on pelannut Suomen naisten jalkapallomaajoukkueessa 13 maaottelua, ja oli myös mukana Suomen joukkueessa 2005 EM-kisoissa. Ahonen ei kuitenkaan päässyt turnauksessa kentälle yhdessäkään ottelussa.

## Lähteet
Virva Junkkari

**Virva Junkkari** (s. 14. lokakuuta 1977) on suomalainen jalkapalloilija.

Maalivahtina pelaava Junkkari on edustanut urallaan Suomessa Vantaan Jalkapalloseuraa, Tikkurilan Palloseuraa, Malmin Palloseuraa ja Helsingin Jalkapalloklubia, jossa hän voitti mestaruuden neljästi ja Suomen cupin kolmesti. Hän on voittanut myös Italian mestaruuden SS Laziossa.

Junkkari on pelannut Suomen naisten jalkapallomaajoukkueessa 15 maaottelua. Junkkari oli myös mukana Suomen joukkueessa 2005 EM-kisoissa, mutta hän ei pelannut yhtään ottelua.

## Lähteet
Unohdettu Ombria

**Unohdettu Ombria** () on Patricia A. McKillipin vuonna 2002 ilmestynyt fantasiaromaani. Kirja on ilmestynyt suomeksi Kariston kustantamana Natasha Vilokkisen käännöksenä vuonna 2006.

Romaani voitti World Fantasy -palkinnon ja Mythopoeic-palkinnon 2003. Suomennos oli Tähtifantasia-palkintoehdokkaana 2006.

Kirjan kansikuvan on tehnyt Kinuko Y. Craft. 

## Lähteet

## Aiheesta muualla
* Rob Gates: Ombria in Shadow . Strange Horizons 10.6.2002. 
* Matthew Scott Winslow: Ombria in Shadow . Mythprint 10/2002. 
* Cheryl Morgan: Picture Perfect. Emerald City, lokakuu 2003. 
* Maria Loikkanen: Unohdettu Ombria. Onnimanni 4/2006. (PDF)
* Vesa Sisättö: Tarina varjojen kaupungista. Helsingin Sanomat 3.12.2006.
Suvinen satu

**Suvinen satu** on vuonna 1925 valmistunut suomalainen mykkäelokuva, jonka ohjasi Erkki Karu. Elokuvan ensi-ilta oli 9. maaliskuuta 1925 Astoria-, Pallas- ja Civis-teattereissa Helsingissä.

Elokuvaa kuvattiin Suomi-Filmin Vironkadun studiolla Helsingissä ja Aulangolla Hämeenlinnan lähellä.

## Näyttelijät
* Sven Hildén	- taidemaalari Bertel von Bjelke
* Volmar Neiro	- kunnallisneuvos Kanto
* Maire Heide	- Hilkka Kanto, kasvattitytär
* Paavo Costiander	- taiteilijatoveri Erkki, "lakeija"
* Yrjö Somersalmi	- taiteilijatoveri Martti, "Simson"
* Eine Laine	- nainen tanssiaisissa
* Martha Hansson	- Hilkan ystävätär
* Sylvia Paatero	- Hilkan ystävätär
* Ebba Örd	- Hilkan ystävätär
* Hagne Blomqvist	- neljäs ystävätär
* Viljo Metsä	- väkeä ateljeerissa
* Yrjö Tuominen	- väkeä ateljeerissa
* Sinikka Karu	- pieni tyttö kukkakimpun kanssa

## Muut tekijät
* Erkki Karu  - tuottaja, leikkaus
* Erkki Kivijärvi - käsikirjoitus
* Kurt Jäger  - kuvaus
* Armas Fredman - kuvausapulainen
* Martti Tuukka - lavastus, studiopäällikkö
* Eva Luttinen - studion emäntä

## Lähteet

## Aiheesta muualla
* Suvinen satu. Ensimmäinen suomalainen salonkifilmi, Suomen Kuvalehti, 07.03.1925, nro 10, s. 24, Kansalliskirjaston digitaaliset aineistot
Linda Lindqvist

**Linda Linqvist** (s. 3. tammikuuta 1980) on suomalainen jalkapalloilija.

Lindqvist on urallaan pelannut Sibbo-Vargarnassa, Tikkurilan Palloseurassa, Helsingin Jalkapalloklubissa ja FC Hongassa. Hän on voittanut Suomen-mestaruuden kahdesti HJK:ssa ja kerran Hongassa sekä Suomen cupin kahdesti HJK:ssa.

Lindqvist on pelannut Suomen naisten maajoukkueessa 12 maaottelua. Hän oli myös mukana Suomen joukkueessa 2005 EM-kisoissa, mutta hän ei pelannut yhtään ottelua.

## Lähteet
Sanna Malaska

**Sanna Malaska** (s. 6. huhtikuuta 1983) on suomalainen entinen jalkapalloilija.

Malaska edusti urallaan ruotsalaista Sunnanå SK:ta, espanjalaista Transportes Alcainea, norjalaista Amazon Grimstadia ja Helsingin Jalkapalloklubia, jossa hän on voittanut kolme Suomen mestaruutta sekä Suomen cupin kahdesti.

Malaska pelasi Suomen naisten jalkapallomaajoukkueessa 37 maaottelua, joissa hän teki kaksi maalia. Malaska oli myös mukana Suomen joukkueessa 2005 EM-kisoissa ja pelasi kolmessa ottelussa.

## Lähteet
* 

### Viitteet
XXI

**XXI** on ranskalainen aikakauslehti, joka on perustettu 2008. Sen kustantaja on Laurent Beccaria ja toimituspäällikkö Patrick de Saint Exupery.

Se ilmestyy neljä kertaa vuodessa, ja se on vuodessa päässyt myydyimpien julkaisujen joukkoon; levikki on 35&nbsp;000. Lyhyessä ajassa lehti tuottaa jo voittoa pelkästään tilausten ja irtonumeromyynnin tuotoilla, ilman mainoksia. Jokainen lehti sisältää sarjakuvana toteutetun reportaasin. Lehti pitää esikuvinaan amerikkalaisia laatulehtiä Vanity Fair, The New Yorker ja The Atlantic Monthly.

Lehden julkaisuyhtiön osakkaana on kustantaja Les Arènes.

## Lähteet

## Aiheesta muualla
*XXI:n blogi
*Online Journalism Blog
Supergan lento-onnettomuus

**Supergan lento-onnettomuus** tapahtui 4. toukokuuta 1949 Supergan kukkulalla lähellä Torinoa, Italiassa. Onnettomuudessa kuoli lähes koko jalkapalloseura AC Torinon joukkue. Joukkue oli palaamassa ottelumatkalta Lissabonista, Portugalista.

## Tausta

Torino oli 1940-luvulla Italian johtava jalkapalloseura. Sen tuon ajan joukkuetta kutsuttiin nimellä *Grande Torino*. Sen pelaajat muodostivat myös Italian maajoukkueen rungon. Torino oli voittanut ennen Serie A:n kautta 1948-1949 neljä edellistä Italian mestaruutta. Torino olisi luultavasti voittanut myös vuoden 1949 mestaruuden ilman onnettomuutta. Joukkueella oli jäljellä enää neljä ottelua ennen sarjan päätöstä. Italian jalkapalloliitto myönsi mestaruuden Torinolle jälkikäteen.

Torino oli kutsuttu Lissaboniin pelaamaan ystävyysottelua Benficaa vastaan. Ottelu pelattiin Benfican Francisco Ferreiran kunniaksi.

## Onnettomuus
Onnettomuuden syy oli huono näkyvyys. Lentokone törmäsi huonossa säässä Supergan basilikan kukkulaan. Lentoa operoiva lentoyhtiö oli Avio Linee Italiane ja lentokone oli Fiat G.212. Onnettomuudessa kuolivat kaikki 31 lentokoneessa ollutta henkilöä. Loukkaantuneena ollut Sauro Tomà oli joukkueen pelaajista ainoa, joka ei ollut lennolla.

## Uhrit

**Pelaajat**
*Valerio Bacigalupo
*Aldo Ballarin
*Dino Ballarin
*Emile Bongiorni
*Eusebio Castigliano
*Rubens Fadini
*Guglielmo Gabetto
*Ruggero Grava
*Giuseppe Grezar
*Ezio Loik
*Virgilio Maroso
*Danilo Martelli
*Valentino Mazzola
*Romeo Menti
*Piero Operto
*Franco Ossola
*Mario Rigamonti
*Julius Schubert

**Seuran henkilökunta**
*Arnaldo Agnisetta
*Andrea Bonaiuti 
*Ippolito Civalleri
*Osvaldo Cortina 
*Egri Erbstein
*Leslie Lievesley

**Journalistit**
*Renato Casalbore
*Luigi Cavallero
*Renato Tosatti

**Lentokoneen henkilökunta**
*Celeste Biancardi
*Celeste D’Inca
*Pierluigi Meroni
*Antonio Pangrazi

## Katso myös
*Münchenin lento-onnettomuus

## Lähteet

## Aiheesta muualla
*
Alan Kotok

**Alan Kotok** (9. marraskuuta 1941 Philadelphia – 26. toukokuuta 2006 Cambridge, Massachusetts, Yhdysvallat) oli yhdysvaltalainen tietokoneinsinööri. Hän työskenteli yli 30 vuotta Digital Equipment Corporationilla toimien muun muassa PDP-10-tietokonearkkitehtuurin pääsuunnittelijana. Eläkkeelle siirryttyään hän toimi World Wide Web Consortiumin apulaispuheenjohtajana. Hänen meriitteihinsä luetaan myös osuus varhaisen Spacewar-tietokonepelin ja joystickin kehityksessä.

Kotok oli hyvin kiinnostunut kaikenlaisista teknisistä asioista ja puuhasteli nuorempana muun muassa pienoisrautateiden parissa. Lisäksi hän piti urkumusiikista.

## Lähteet

## Aiheesta muualla

* Kotokin perheen kotisivu
Pohjalaisia (vuoden 1925 elokuva)

**Pohjalaisia** on vuonna 1925 valmistunut suomalainen mykkäelokuva, jonka ohjasi Jalmari Lahdensuo. Elokuva pohjautuu Artturi Järviluoman tekijännimellä julkaisemaan samannimiseen näytelmään vuodelta 1914. Elokuvan ensi-ilta oli 16. marraskuuta 1925 Arkadia-, Edison-, Pallas- ja Bio-Bio-teattereissa Helsingissä.

Elokuvaa kuvattiin Suomi-Filmin Vironkadun studiolla Helsingissä ja kesällä 1925 Alahärmässä ja Lapualla.

Nykyään pohjalaisena maakuntasymbolina tunnettu jussipaita on ilmeisesti saanut alkunsa paidasta, jota Oiva Soinin näyttelemä roolihahmo Harrin Jussi käyttää tässä elokuvassa. Näytelmän aiemmissa teatteriversiossa hahmo oli käyttänyt niin sanottua korsnäsinpaitaa, jonka pohjalta ensimmäinen jussipaita mahdollisesti suunniteltiin elokuvaa varten.

Elokuvaa restauroitiin vuonna 2012 KAVA:ssa ja musiikin sävelsi ja sovitti Kalevi Kiviniemi. 

## Näyttelijät
* Oiva Soini	- Jussi Harri
* Simo Kaario	- Erkki Harri
* Hannes Närhi	- Kaappo
* Aino Lohikoski	- Liisa
* Thorild Bröderman	- Vallesmanni
* Martti Tuukka	- Pappi
* Ilmari Unho	- Heikki Hanka
* Armas Fredman	- Vallesmannin renki
* Iivari Tuomisto	- Herastuomari
* William Räisänen	- Siltavouti
* Mimmi Lähteenoja	- Kaisa
* Kaisa Leppänen	- Maija Harri
* Hemmo Airamo	- kriivari
* Kaarlo Kultalahti	- Kääsihäjy
* Yrjö Somersalmi	- Karjanmaan Kyösti
* Lauri Rautala	- Salttu
* Otto Al'Antila	- Koljola
* kruununvouti Hjelt	- Häjy
* tuomari Alajoki	- Häjy
* Kyösti Salomaa	- Suutari
* Einar Rinne	- Antti Hanka

## Muut tekijät
* Erkki Karu  - tuottaja
* Artturi Järviluoma - käsikirjoitus
* Frans Ekebom  - kuvaus
* Armas Fredman - kuvausapulainen
* Arvo Tamminen - kuvausapulainen
* Martti Tuukka - apulaisohjaaja, lavastus, studiopäällikkö
* Kalle Havas  - valokuvat
* Kosti Lehtinen - valokuvat
* Kaarlo Kultalahti	- paikallisasiantuntija
* Otto Al'Antila	- järjestäjä
* Eva Luttinen - studion emäntä

## Katso myös
* Anton Kangas
* Härmäläisiä
* Pohjalaisia (vuoden 1936 elokuva)

## Lähteet

## Aiheesta muualla

* Mykkäelokuvasivusto
* "Pohjalaisia" valkealla kankaalla, Suomen Kuvalehti, 10.10.1925, nro 41, s. 24, Kansalliskirjaston digitaaliset aineistot
Jarmo Kunnas

**Jarmo Juha Kunnas** (7. heinäkuuta 1937 Helsinki &ndash; 22. heinäkuuta 1976) oli suomalainen urheilija, jonka päälajeja olivat yleisurheilussa kuulantyöntö ja painonnosto.

## Ura kuulantyöntäjänä

Kunnas sijoittui Belgradin EM-kilpailuissa 1962 kuulantyönnössä 12:nneksi tuloksella 17,06. Hän edusti seuratasolla huippuvuosinaan Tampereen Pyrintöä ja Helsingin Kisa-Veikkoja. Hän voitti Suomen mestaruuden vuosina 1960 ja 1962 sekä SM-hopeaa vuonna 1959. Vuoden 1961 PM-kisoissa hän otti parhaana suomalaisena PM-hopeaa häviten Ruotsin kokeneelle Erik Uddebomille kuusi senttiä. Hän ylitti ensimmäisenä suomalaisena kuulantyöntäjänä 17 metrin rajan Tampereella heinäkuussa 1959. Hänen pisimmät työntönsä olivat ulkoradoilla 18,34&nbsp;metriä vuonna 1969 sekä sisäradoilla 18,52&nbsp;metriä vuonna 1975. Vuosina 1956–1957 hän voitti 4 × 100 metrin viestijuoksussa nuorten Suomen mestaruuden.

Jarmo Kunnas edusti Suomea yleisurheilumaaotteluissa 17 kertaa vuosina 1959-1963. Niissä hän saavutti neljä voittoa.

## Ura painonnostajana

Jarmo Kunnas keskittyi 1960-luvun lopulta lähtien painnostoon, jossa hän kilpaili helsinkiläisen Herakleksen riveissä. Hän nosti marraskuussa 1970 superraskaassa sarjassa eli sarjassa yli 110 kg yhteistuloksen 512,5 kg sarjalla (180-142,5-190). 

## Perheestä

Professori Tarmo Kunnas on hänen veljensä ja urheilumanageri Jukka Kunnas hänen poikansa.

Jarmo Kunnas kuoli 39-vuotiaana sydänhalvaukseen.

## Lähteet
Fight to Survive

**Fight to Survive** on yhdysvaltalaisen hardrockyhtye White Lionin debyyttialbumi vuodelta 1985. Hiteiksi levyltä nousivat kappaleet *Broken Heart*, *Cherokee* ja *Fight to Survive*. Albumi ei ollut menestys ja levyä myytiin vain hieman yli 20&nbsp;000 kappaletta. Broken Heartista kuvattiin myös video, jonka alussa laulaja Mike Trampin tyttöystävä on kirjoittanut peiliin huulipunalla *"Goodbye"* ja lähtenyt. Tramp herää ja huomaa tekstin, jonka jälkeen heittää peiliä puhelimella ja se särkyy.

## Kappaleet
#
#
#
#
#
#
#
#
#
#
#(Bonus Live Track)
#(Bonus Live Track)
#(Bonus Live Track)
#(Bonus Live Track)
#(Bonus Live Track)
#(Bonus Live Track)
#(Bonus Live Track)

## Kokoonpano
* Mike Tramp ‎– laulu
* Vito Bratta ‎– soolo-, rytmikitara, taustalaulu
* James Lomenzo ‎– basso, taustalaulu´
* Greg D'Angelo ‎– rummut, taustalaulu

## Arviot
* Allmusic: 

## Lähteet
Kazumi Totaka

**Kazumi Totaka** () (s. 23. elokuuta 1967) on japanilainen säveltäjä ja ääninäyttelijä. Hän on säveltänyt musiikkia moneen Nintendon julkaisemaan peliin, kuten *[[Mario Paint]]* ja *[[Animal Crossing]]*. Hänen äänirooleistaan kuuluisin on Mario-pelisarjan Yoshin ääni.

Totaka aloitti työskentelyn Nintendolla vuonna 1991 24-vuotiaana. Hän on toiminut pelituotannossa ohjaajana, kun vaikeuksiin ajautunut *[[Wii Music]]* piti pelastaa.

Totaka on toiminut *[[Animal Crossing (pelisarja)|Animal Crossing]]* -pelisarjan äänisuunnittelijana. Pelissä esiintyvä kitaraa soittava koirahahmo, K.K. Slider, japaniksi Totakeke (とたけけ) on tavallaan Totakan vastine pelimaailmassa.

Eräs Totakan säveltämistä melodianpätkistä on piilotettu useimpiin peleihin, joiden parissa hän on työskennellyt. Ensimmäisen kerran se kuultiin *Mario Paintissa*; *Animal Crossing*-peleissä K.K. Slider soittaa sen, jos häntä pyytää soittamaan kappaleen "K.K. Song".

## Lähteet

## Aiheesta muualla
* https://nindb.net/feature/totakas-song-guide/index.html
Esko Mannermaa

**Esko Valto Mannermaa** (21. huhtikuuta 1916 Viipuri &ndash; 23. elokuuta 1975 Helsinki) oli suomalainen näyttelijä.

Mannermaa aloitti näyttelijäuransa Viipurin ja Tampereen teattereissa 1930-luvulla. Lisäksi Mannermaa toimi Filmistudion lyhytelokuvien suunnittelijana 1940-luvulla ja selostajana 1960-luvulle saakka. Mannermaa siirtyi 1950-luvulla näyttelijäksi Helsingin kaupunginteatteriin, missä näytteli kuolemaansa saakka.

Mannermaa näytteli urallaan 18 elokuvassa vuosina 1940–1971 ja lukuisissa televisio-ohjelmissa ja -elokuvissa, mutta myös useissa radiokuunnelmissa. Mannermaan debyyttirooli oli Fritsu Rantamon osa kepeässä komediassa *[[Herra johtajan "harha-askel"]]* (1940). Hänen tunnetuimpia elokuvaroolejaan olivat patruunan osa elokuvassa *[[Kaunis Kaarina]]* (1955), kamreeri Brynolf Pedantziuksen osa elokuvassa *[[Ihana seikkailu]]* (1962) sekä roolit Komisario Palmu -elokuvissa. Viimeiseksi elokuvaksi jäi Maunu Kurkvaaran *[[Kujanjuoksu (elokuva)|Kujanjuoksu]]* (1971), missä Mannermaalla oli apulaispäällikkö Rannan rooli.

Mannermaa oli vuosina 1941–1958 naimisissa Elina Vänttisen kanssa ja vuosina 1958–1975 näyttelijä Hillevi Lagerstamin kanssa. Mannermaa kuoli 23. elokuuta 1975 Helsingissä 59 vuoden ikäisenä.

Mannermaa sai Pro Finlandia -mitalin vuonna 1972.

## Lähteet

## Aiheesta muualla
* 
*
Anne Piquereau

**Anne Piquereau** (s. 15. kesäkuuta 1964 Poitiers, Vienne, Ranska) on entinen ranskalainen yleisurheilija, jonka päälaji oli pika-aitajuoksu.

Piquereau saavutti neljä sisäratojen arvokisamitalia 60 metrin aitajuoksussa. Pariisin MM-hallikilpailuissa 1985 hän saavutti pronssia ajalla 8,10&nbsp;s; välierissä hän juoksi ajan 8,00&nbsp;s. Sevillan MM-hallikilpailuissa 1991 hän sijoittui viidenneksi. EM-hallikilpailuissa hän sijoittui kahdeksanneksi Göteborgissa 1984 ajalla 8,76&nbsp;s, saavutti pronssia Pireuksessa 1985 ajalla 8,03&nbsp;s ja hopeaa Madridissa 1986 ajalla 7,89&nbsp;s, sijoittui neljänneksi sekä Liévinissä 1987 ajalla 8,05&nbsp;s että Glasgow'ssa 1990 ajalla 8,02&nbsp;s ja saavutti vielä pronssia Pariisissa 1994 ajalla 7,91&nbsp;s.

Ulkoratojen arvokilpailuissa Piquereau ylsi kahdesti 100 metrin aitajuoksussa loppukilpailuun. Stuttgartin EM-kilpailuissa 1986 hänet hylättiin välierissä; alkuerässään hän oli juossut ajan 12,96&nbsp;s. Rooman MM-kilpailuissa 1987 hän sijoittui loppukilpailussa viidenneksi ajalla 12,82&nbsp;s. Soulin 1988 olympialaisissa hän keskeytti toisissa alkuerissä. Splitin EM-kilpailuissa 1990 hän karsiutui välierissä ajalla 13,08&nbsp;s ja välieriin hänen tiensä päättyi myös Tokion MM-kilpailuissa 1991 (loppuaika 13,02&nbsp;s) ja Barcelonan 1992 olympialaisissa (loppuaika 13,22&nbsp;s). Helsingin EM-kilpailuissa 1994 hän sijoittui loppukilpailussa kahdeksanneksi ajalla 13,25&nbsp;s; välierissä hän oli juossut ajan 12,93&nbsp;s. Göteborgin MM-kilpailuissa 1995 hän karsiutui välierissä ajalla 13,09&nbsp;s. Maailmancupissa hän sijoittui 100 metrin aitajuoksussa toiseksi vuonna 1992.

Anne Piquereau voitti Ranskan mestaruuden 100 metrin aitajuoksussa vuosina 1988, 1992 ja 1994. Sisäradoilla hän voitti Ranskan mestaruuden 60 metrin aitajuoksussa vuosina 1985–1987 ja 1990.

## Henkilökohtaiset ennätykset

* 60 metrin aitajuoksu (hallissa): 7,88&nbsp;s (1990)
* 100 metrin aitajuoksu: 12,74&nbsp;s (1991)
* Pituushyppy: 652&nbsp;cm (1991)

## Lähteet

* 
* 
*
Isokaijanen

**Isokaijanen**,(*Agapornis taranta*) on kaijojen heimoon kuuluva afrikkalainen lintulaji. Sitä on myös kutsuttu tarantiinipapukaijaksi. Sen holotyypin kuvaili Stanley Tarantasta Etiopiasta 1814.

## Ulkonäkö

Lintu on vihertävä, ja sen siivissä ja pyrstössä on mustaa. Koiraan naama sekä päälaki ovat punertavat. Isokaijanen on kaijaseksi suurikokoinen, aikuisena 17 senttiä pitkä nokasta lyhyen pyrstön kärkeen ja 48 gramman painoinen.

## Elinalue ja elintavat
Sitä esiintyy Eritrean ja Etiopian alueilla. Se elää pensaikoissa ja metsänreunoissa, joissa se syö hedelmiä ja siemeniä.

## Lähteet

## Aiheesta muualla
*ITIS: Agapornis taranta
Tammer-Kyykkä

**Tammer-Kyykkä** on vuonna 1995 perustettu tamperelainen kyykkäseura, joka on voittanut useita Suomen Kyykkäliiton mestaruuksia sekä joukkuekyykässä että yksilöpelissä. Tammer-Kyykän kotikenttänä toimii Tampereen Kuusikkopuiston kenttä. Seuran toiminta on kaikille kiinnostuneille avointa.

Seuran jäsen Veli-Pekka Ehoniemi on pelannut Suomen kyykkämaajoukkueessa ja voittanut yksilökyykän maailmanmestaruuden vuonna 2004 Ukrainan pääkaupungissa Kiovassa. 

## Lähteet

## Aiheesta muualla
* Tammer-Kyykän verkkosivut
* Suomen Kyykkäliitto
Superga

**Superga** on kukkula lähellä Torinoa, Italiaa.

Kukkulalla sijaitsee Supergan basilika. Siellä tapahtui Supergan lento-onnettomuus vuonna 1949.

## Lähteet
Groombridge 34

**Groombridge 34** on Andromedan tähdistössä 11,6 valovuoden päässä Maasta sijaitseva kaksoistähti, jonka molemmat komponentit ovat punaisia kääpiöitä, jotka ovat noin 147 astronomisen yksikön päässä toisistaan. Kirkkaammasta Groombridge 34:stä käytetään lyhennettä **GX And** ja toisesta **GQ And**.
Farida Fatès

**Farida Fatès** (o.s. **Zigha**, s. 2. helmikuuta 1962 Duquesne, Algeria) on entinen ranskalainen kestävyysjuoksija.

Fatès sijoittui Helsingin EM-kilpailuissa 1994 seitsemänneksi 3 000 metrin juoksussa uransa parhaalla ajalla 8.46,04. Hän osallistui myös 1 500 metrin juoksuun mutta karsiutui alkuerissä. Stuttgartin MM-kilpailuissa 1993 hän karsiutui 3&nbsp;000 metrin juoksun alkuerissä ja Atlantan 1996 olympialaisissa 10 000 metrin juoksun alkuerissä. Sisäratojen MM-kilpailuissa 1997 Pariisissa hän sijoittui 3&nbsp;000 metrin juoksussa seitsemänneksi ajalla 8.54,98.

Maastojuoksun MM-kilpailuissa Fatès saavutti joukkuepronssia vuonna 1993. Henkilökohtaisella matkalla hän sijoittui 59:nneksi vuonna 1990, 42:nneksi vuonna 1991, kahdeksanneksi sekä vuonna 1993 että 1994, 14:nneksi vuonna 1996 sekä 34:nneksi vuonna 1997. Maastojuoksun EM-kilpailuissa hän sijoittui 14:nneksi ja saavutti joukkuekilpailussa hopeaa Alnwickissa vuonna 1994.

Farida Fatès voitti Ranskan mestaruuden 1 500 metrin juoksussa vuonna 1990, 3&nbsp;000 metrin juoksussa vuosina 1989 ja 1994, 5 000 metrin juoksussa vuonna 1996 sekä maastojuoksussa vuosina 1990, 1996 ja 1997. Vuonna 1994 hän juoksi 5&nbsp;000 metrillä Ranskan ennätyksen 15.16,41 alittaen Annette Palluyn vanhan ennätyksen 0,03 sekunnilla.

## Henkilökohtaiset ennätykset

* 800 metriä: 2.06,65 (1994)
* 1&nbsp;500 metriä: 4.08,11 (1994)
* 3&nbsp;000 metriä: 8.46,04 (1994)
* 5&nbsp;000 metriä: 15.16,41 (1994)
* 10&nbsp;000 metriä: 31.58,63 (1996)
* Puolimaraton: 1.14.48 (2002)

## Lähteet

* 
* 
*
Joey Luumäki

**Joey Luumäki** (oik. **Jorma Walter Konkola**, s. 1961) on suomalainen ramopunk-muusikko. Hän on tullut tunnetuksi tyylinsuunnan merkittävimpiin kuuluvan Ne Luumäet -yhtyeen laulajana. Taiteilijanimensä hän on saanut yhtyeen esikuvan Ramonesin laulajan Joey Ramonen mukaan. Ne Luumäet -yhtyeen lopetettua toimintansa Joey Luumäki on säveltänyt uutta materiaalia ja esiintynyt silloin tällöin soolokeikoilla. Hän on myös vieraillut eri ramopunk-yhtyeiden levyillä. 

## Ne Luumäet
Joey Luumäki on yksi vuosina 1985–1993 aktiivisesti toimineen ja erityisesti 1990-luvun alussa suureen suosioon nousseen Ne Luumäet -yhtyeen perustajista. Hän oli merkittävässä roolissa yhtyeen sanoitus- ja sävellystyössä. Laulamisen lisäksi hän soitti keikoilla akustista kitaraa balladeissa. Studiossa hän soitti myös Ne Luumäkien harvinaiset kosketinsoitinosuudet. 

## Joey Luumäki & Tappajatomaatit
Vuonna 2008 Joey Luumäki perusti uuden ramopunk-yhtyeen Joey Luumäki & Tappajatomaatit, jossa soittaa rumpuja Ne Luumäet-yhtyeen jäsen Kaide Luumäki. Yhtye julkaisi 2009 EP:n nimeltä *Elämä on Punk* ja 2010 esikoisalbuminsa Villi itä .

## Lähteet

## Aiheesta muualla
* 
* Joey Luumäki Ramopunk.com -sivustolla
Pierre Alard

**Pierre Alard** (17. syyskuuta 1937 Bordeaux, Gironde, Ranska – 13. tammikuuta 2019 Luçon) oli ranskalainen yleisurheilija, jonka päälaji oli kiekonheitto.

Alard edusti maataan neljissä arvokisoissa mutta ei kertaakaan selviytynyt karsinnasta loppukilpailuun. Melbournen 1956 olympialaisissa hän karsiutui tuloksella 46,18&nbsp;m, Tukholman EM-kilpailuissa 1958 tuloksella 45,94&nbsp;m, Rooman 1960 olympialaisissa tuloksella 51,02&nbsp;m ja Belgradin EM-kilpailuissa 1962 tuloksella 49,96&nbsp;m.

Ranskan mestaruuden 181-senttinen ja aktiivivuosinaan 107 kiloa painanut Alard voitti vuosina 1956, 1959–1965 ja 1967–1969. Hän paransi maansa ennätystä kahdeksan kertaa vuosina 1959–1962: kesäkuussa 1959 hän vei ennätyksen Serge Grisonilta tuloksellaan 52,25&nbsp;m ja syyskuussa 1962 hän heitti viimeisen ennätyksensä 55,32&nbsp;m, jonka ylitti Raymond Baché vasta vuonna 1969.

## Henkilökohtaiset ennätykset

* Kiekonheitto: 56,26&nbsp;m (1969)
* Moukarinheitto: 57,80&nbsp;m (1965)
* Kuulantyöntö: 16,22&nbsp;m (1964)

## Lähteet

* 

### Viitteet
Hans von Boetticher

**Hans von Boetticher** (30. elokuuta 1886  Staraja Derewnja – 20. tammikuuta 1958 Coburg) oli saksalainen eläintieteilijä, jonka tutkimusalaa olivat hyönteiset ja linnut.

Boetticher oli oppiarvoltaan tohtori ja toimi Coburgin museon johtajana. Hän luokitteli lintuja niiden morfologisten, eliömaantieteellisten ja fylogenisten ominaisuuksien mukaan. Hän tutki etenkin sorsia, hanhia, turakoja, papukaijoja, kyyhkyjä ja merilintuja. Hän nimesi amazoniantavin suvun *Amazonetta*, sepelsorsan suvun *Specularis* ja preeriapöllön (*Athene cunicularia*) alalajin *pichinchae*.

## Teoksia
* *Gänse- und Entenvögel aus aller Welt* (1952)
* *Albatrosse und andere Sturmvögel* (1955)
* *Lärmvögel, Turakos und Pisangfresser* (1955)
* *Fasanen, Pfauen, Perlhühner und andere Zierhühner* (1956)
* *Pelikane, Kormorane und andere Ruderfüßler* (1957).

## Lähteet
Anastasio Alfaro

**Anastasio Alfaro** (16. helmikuuta 1865 Alajuela, Costa Rica − 20. tammikuuta 1951) oli costaricalainen eläintieteilijä, geologi ja tutkimusmatkailija.

Alfaro opiskeli Santo Tomasin yliopistossa. Hän toimi Costa Rican kansallismuseon johtajana.

Alfaro nimesi linnuista ruskohelmipöllön (*Aegolius ridgwayi*) Robert Ridgwayn kunniaksi.

## Lähteet
Seiichi Shimokōriyama

**Seiichi Shimokōriyama** (, s. 1883) oli japanilainen lintutieteilijä.

Shimokōriyama oli tohtori Akira Iizukan oppilas. Hän valmistui Tokion yliopiston opettajankoulutuslaitokselta 1904. Vuonna 1911 hän matkusti tutkimaan Korean linnustoa ja kirjoitti pääosan käsikirjoituksesta teokseen *Hand-List of the Birds of Korea* (1914). Teoksen tekijöiksi mainitaan Iizuka, prinssi Nobusuke Takatsukasa, markiisi Nagamichi Kuroda ja Shimokōriyama. Muut kolme kirjoittajaa eivät ilmeisesti olleet tutustuneet käsikirjoitukseen, sillä pian teoksen ilmestymisen jälkeen he esittivät siihen korjauksia. Alkuperäisessä teoksessa esiteltiin 309 lintulajia ja korjausten jälkeen lajimääräksi jäi 295.

Shimokōriyama jatkoi lintujen keräämistä vuosina 1915–1917 ja perusti Soulissa sijainneen LiWongin palatsin museon nahkakokoelman. Hän keräsi lintuja yhdessä konservaattori Naotarō Tōdan kanssa. Lokakuussa 1917 Shimokōriyama julkaisi luettelon Soulin museon lintukokoelmasta *A List of the Birds in the Seoul Museum*. Luettelossa mainitaan 318 Koreassa tavattua lintulajia. Tämän jälkeen hän ei enää tehnyt maastotutkimuksia, vaan vetäytyi LiWongin palatsin puutarhuriksi, ja yleni puutarhojen johtajaksi 1928.

## Lähteet
* Internet Archive
Sauro Tomà

**Sauro Tomà** (4. joulukuuta 1925 La Spezia, Italia – 10. huhtikuuta 2018) oli italialainen jalkapalloilija.

Tomà oli pelipaikaltaan puolustaja. Hän edusti vuosina 1945–1955 Vogheraa, Speziaa, Torinoa, Bresciaa ja Baria. Tomà oli yksi Torinon 1940-luvun suurjoukkueen eli *Grande Torinon* pelaajista. Hän voitti Torinon riveissä Italian-mestaruuden vuosina 1948 ja 1949.

Tomà jäi ainoana Torinon pelaajana henkiin Supergan lento-onnettomuuden jälkeen. Hän ei osallistunut matkalle loukkaantumisen vuoksi.

## Lähteet
Stanton Friedman

**Stanton Terry Friedman** (29. heinäkuuta 1934 – 13. toukokuuta 2019) oli yhdysvaltalainen ufologi. Hän valmistui Chicagon yliopistosta 1955. ja toimi 14 vuotta ydinfyysikkona yhtiöissä:General Electric, General Motors, Northrop Grumman Electronic Systems, TRW|TRW Systems, Aerojet General Nucleonics ja McDonnell Douglas.

Friedman oli virallisena tutkijana Roswellin tapauksessa.

SETI-ohjelmasta hänellä on poikkeava näkökanta.

1968 Friedman esitti kongressin edustajainhuoneessa, että UFOt ovat totta. 

## Argumentit
Kaksi argumenttia 
# On olemassa erittäin runsaasti todistusaineistoa siitä, että planeetallamme on älykästä elämää, jota emme tunne.
# Suuri osa tutkimusaineistosta on ollut salaista vuodesta 1947.

## Videot
* Safespace - Fastwalkers - Talvi 2006
* UFOs: Stanton Friedman's revelation  - haastattelu Stanton Friedman
* 2 DVDs - FLYING SAUCERS ARE REAL DVD (NOT VHS) Vol. 1, 1993 Video 84 min. (Filmed at Kennedy Space Center) FLYING SAUCERS ARE REAL Vol. 2, 1996 
* 2006 2 disc DVD "UFO SECRET MJ-12: Do You Believe in Majic?". "Includes Canadian TV Broadcast "Do You Believe in Majic?" (Mostly Stan Friedman vs. Karl Pflock + Stan Friedman's Lecture at Aztec 2003 about Roswell and MJ-12++ outtakes from DYBM.
* RECOLLECTIONS OF ROSWELL DVD 105 min. 27 Roswell todistajaa. 
*  "Are Flying Saucers Real?" VHS, USAF majuri James Magaha. Middle Tenn. State Univ. tammikuu 2004. 
* UFOs Are Real  (1979) VHS - 92 min.

## Audio
### CD:t
* UFOs: The Real Story (1996) 
* New CD of the Ramey Memo Scans and Enhancements 

### Radiohaastattelut
* Binnall of America - Part 1 and Part 2 - December 24, 2005
* Binnall of America - Part 1 and Part 2 - December 23, 2006
* Binnall of America - Part 1 and Part 2 - December 23, 2007
* Binnall of America - Part 1 and Part 2 - December 22, 2008

## Lähteet

## Aiheesta muualla
* Stanton T. Friedman - HomepageKotisivu
* Stanton T. Friedman - Statement
* Interview with Stanton Friedman Haastattelu
Honkilahden vaakuna

**Honkilahden vaakuna** on saanut aiheensa kunnan maantieteestä. Siika viittaa runsaskalaiseen Pyhäjärveen, ja alueen metsiköt ovat kuusivaltaisia.

Vaakunan selitys on ”hopeakentässä vihreä kuusi, sen alla vihreä, aaltokoroinen tyviö, jossa hopeinen uiva siika”. Vaakunan on suunnitellut Gustaf von Numers, ja se vahvistettiin käyttöön 12. maaliskuuta 1951. Vaakuna muuttui epäviralliseksi kotiseutuvaakunaksi 1970, kun Honkilahti liitettiin Euran kuntaan.

## Lähteet
*
QCM

**QCM** voi tarkoittaa ainakin seuraavia:

* quartz crystal microbalance, QCM, massanmuutoksia nanogramman tarkkuudella mittaava järjestely
* Québec Cartier Mining Company, QCM, kanadalainen kaivosyhtiö
* Chemin de fer Cartier, yhtiölyhenne QCM, kanadalainen rautatieyhtiö
* Queen City Metro, joukkoliikenneyhtiö.
Jorma Kajava

**Jorma Kalervo Kajava** on suomalainen tekniikan lisensiaatti ja toiminut tietoturva-alan tutkimusprofessorina Lapin yliopistossa 2005–2007. Hän on toiminut aiemmin Oulun yliopiston tietojenkäsittelytieteen laitoksella lehtorina vuodesta 1988 lähtien ja määräaikaisena professorina vuosina 2000–2002. Hän on toiminut osa-aikaisena toimitusjohtajana Oulun Tietotekniikka Oy:ssä.

## Lähteet
Liputtajat

**Liputtajat**  (*Parotia*) on paratiisilintujen heimoon kuuluva lintusuku. Sukuu kuuluu 6 lajia.

## Liputtajiin (''Parotia'') kuuluvia lajeja
* Arfakinliputtaja (*Parotia sefilata*)
* Fojanliputtaja (*Parotia berlepschi*)
* Idäntöpöliputtaja (*Parotia helenae*)
* Kuningasliputtaja (*Parotia wahnesi*)
* Kuningatarliputtaja (*Parotia carolae*)
* Töpöliputtaja (*Parotia lawesii*)

## Lähteet

## Aiheesta muualla
*ITIS: Parotia
Judo kesäolympialaisissa 1988

**[[Kesäolympialaiset 1988|Soulin kesäolympialaisissa 1988]]** kilpailtiin **[[judo]]ssa** seitsemässä eri painoluokassa. Edellisissä olympialaisissa käytössä ollut avoin sarja karsittiin pois. Naisten judo esiintyi näytöslajina ensimmäisen kerran olympialaisissa. Ensimmäistä kertaa judon olympiahistoriassa Japanin ei onnistunut voittaa mitalitaulukkoa, vaan maa sijoittui kolmanneksi Etelä-Korean ja Puolan jälkeen.

Itävallan Peter Seisenbacherista ja Japanin Hitoshi Saitosta tuli näissä kisoissa historian ensimmäiset kaksinkertaiset judon olympiakultamitalistit.

## Mitalistit
### Miehet

## Mitalitaulukko

## Lähteet
*Olympiamitalistit KOK:n sivustolla
*Sports123.com
*Videoita 1988 kesäolympialaisten judosta
Oscar del calcio

**Oscar del calcio** on palkintogaala, jossa Italian jalkapallon pelaajayhdistys AIC palkitsee maan pääsarjan Serie A:n vuoden parhaat.

## Palkinnot
### Paras pelaaja

### Paras italialainen pelaaja

### Paras ulkomaalainen pelaaja

### Paras nuori pelaaja

### Paras maalivahti

### Paras puolustaja

### Paras valmentaja

### Paras erotuomari
Pyhäjärvi Ul:n vaakuna

**Pyhäjärvi Ul:n vaakuna** on kunnan nimestä aiheensa saanut puhuva vaakuna. Vaakunan vene viittaa epäsuorasti sanaan 'järvi' ja siitä nouseva risti sanaan 'pyhä'.

Vaakunan selitys on ”sinisessä kentässä vene, josta nousee apilaristi; molemmat kultaa”. Vaakunan on suunnitellut Gustaf von Numers, ja se vahvistettiin käyttöön 15. lokakuuta 1956. Vaakuna jäi epäviralliseksi kotiseutuvaakunaksi vuonna 1969, kun Pyhäjärvi Ul liitettiin Karkkilan kauppalaan.

## Lähteet
*
Boris ja Gleb

**Marttyyrit Boris ja Gleb** (muinaiskirkkoslaaviksi Борисъ, Глѣбъ; ; ; ; ristimänimet Roman ja David;  k. 24. heinäkuuta 1015 ja  5. syyskuuta 1015) olivat ensimmäiset kanonisoidut venäläiset ortodoksisen kirkon pyhimykset.

Tiedot Boriksesta ja Glebistä perustuvat Nestorin kronikkaan ja kahteen 1000-luvun  pyhimyskertomukseen. Niiden mukaan heidän isänsä oli Kiovan suuriruhtinas Vladimir I (”pyhä apostolien vertainen Vladimir Kiovalainen”) ja äitinsä nimeltä tuntematon Volgan bolgaari. Nykyään oletetaan kuitenkin, että veljeksillä oli eri äidit. Boris hallitsi Rostovia ja oli oletettavasti isänsä suuriruhtinaan kruununperijä. Alaikäinen Gleb puolestaan hallitsi kauempana idässä sijaitsevaa Muromia.

Nestorin kronikan mukaan Vladimir I:n vallanperimyskamppailuissa Borisin ja Glebin surmautti heidän velipuolensa Svjatopolk I. Boris löydettiin puukotettuna teltastaan ja vietiin vielä elossa Kiovaan, mutta varjagit päästivät hänet peitseniskulla kärsimyksistään. Kun Gleb oli matkalla Kiovaan kuolevan isänsä luo, hänen kurkkunsa puolestaan katkaisi keittöveitsellä hänen oma kokkinsa.

Näiden murhien jälkeen Svjatopolkista tuli suuriruhtinas, kunnes hän puolestaan joutui velipuolensa Jaroslavin karkottamaksi; tästä teosta Jaroslav sai lisänimen Viisas.

Boris ja Gleb haudattiin seremoniallisesti Basileoksen kirkkoon Kiovan pohjoispuolella Vyšhorodissa. Jaroslav pyrki valtaan tultuaan aktiiviesti edistämään Boriksen ja Glebin kanonisointia. Lopullisesti heidät julistettiin ensimmäisiksi itäslaavilaisiksi pyhimyksiksi vuonna 1068. Ortodoksisessa pyhimyskalenterissa marttyyriveljesten muistopäivä on 24. heinäkuuta. Vuonna 1724 paavi Benedictus XIII tunnusti heidät myös roomalais-katolisen kirkon pyhimyksiksi; muistopäivä on  2. toukokuuta.

Molemmat pyhimyskertomukset sisältävät myös on lukuisia yksityiskohtia, joita kuitenkaan ei tule käsittää kirjaimellisesti. Myös skandinaavinen Eymundin saaga kertoo Boriksen murhasta, mutta sanoo syylliseksi Svjatopolkin sijaan Jaroslavin.

## Lähteet

## Aiheesta muualla
* Pyhä marttyyri Boris . Ortodoksi.net
* Pyhä marttyyri Gleb . Ortodoksi.net
* Princes Boris and Gleb. Orthodox America 
* Boris (Roman) Ökumenisches Heiligenlexikon
PTO

Lyhenne **PTO** voi tarkoittaa ainakin seuraavia:

* United States Patent and Trademark Office, patentti- ja rekisteritoimisto
* Pacific Theater of Operations, toisen maailmansodan aikainen Tyynenmeren sotilastoiminta-alue
* Teleoperaattori, 
* 
* Voiman ulosotto (*Power Take Out*) koneissa, kuten traktoreissa työlaitteiden käyttöä varten
* puutarhaopettaja, PTO

## Lähteet
Beethoven (animaatiosarja)

**Beethoven** on yhdysvaltalainen Northern Lights Entertainmentin ja Universal Cartoon Studiosin tuottama vuonna 1994 valmistunut piirrosarja. Sitä tehtiin yhteensä 13 jaksoa, jotka kaikki sisälsivät kaksi erillistä tarinaa. Sarja perustuu löysästi vuonna 1992 valmistuneeseen samannimiseen elokuvaan.

## Sarjan juoni
Beethoven on koira Newtonin perheessä. Perheen isällä Jorilla (alkuperäisessä versiossa George) on myös hetkiä Beethovenin kanssa, joka joutuu erilaisiin kommelluksiin kerta toisensa jälkeen. Beethoven viettää välillä kodin ulkopuolella aikaa kolmen muun koiran kanssa. 

## Sarja Suomessa
Suomen televisiossa piirrossarja on esitetty 1990-luvulla MTV3-kanavalla. Suomessa esitettyyn sarjaan on tehty suomenkielinen jälkiäänitys. Televisiossa esitettyjä jaksoja on myös julkaistu Finnkinon julkaisemina VHS-kasetteina.

## Lähteet
Hitoshi Saitō

**Hitoshi Saitō** (, 2. tammikuuta 1961 Aomori – 20. tammikuuta 2015 Higashi-Ōsaka) oli japanilainen judoka, kaksinkertainen olympiavoittaja ja maailmanmestari.

Saitō voitti ensimmäisen olympiakultansa Los Angelesin kisoista 1984 ja onnistui uusimaan voittonsa Soulissa 1988. Soulissa Saitōlla oli kovat paineet, sillä judon mahtimaana tunnettu Japani ei ollut vielä ennen Saitōn voittoa saavuttanut yhtään kultamitalia, ja Saitōn luokka oli viimeinen mahdollisuus. Saitō kuitenkin onnistui, ja japanilaiset saivat huokaista helpotuksesta.

MM-tasolla Saitō voitti kultaa Moskovasta 1983 ja hopeaa Soulista 1985. Soulin kisojen finaalissa Saitō hävisi Etelä-Korean Cho Yong-Chulille hänen käsivartensa mentyä sijoiltaan Chon lukko-otteessa. Aasian kisoissa Saitō voitti 1986, jälleen Soulissa. Aasian-mestaruuden hän voitti kaksi kertaa yli 95-kiloisissa.

Saitō kuoli syöpään 54-vuotiaana.

## Lähteet
* Tulokset judoinside.com-sivustolla 

### Viitteet
Kykhreus

**Kykhreus** oli kreikkalaisessa mytologiassa Poseidonin ja Salamiin, jokijumala Asopoksen tyttären poika. Hänestä tuli Salamiin kuningas tapettuaan saarta tuhonneen käärmeen. Hesiodoksen mukaan tilanne oli kuitenkin päinvastainen. Kykhreus olisi kasvattanut käärmeen, kunnes Eurylokhos ajoi sen tiehensä ja Demeter otti käärmeen seuralaisekseen Eleusiihin.

Kykhreuksen kerrottiin antaneen nimen Salamiin saarelle äitinsä mukaan, mutta Strabonin mukaan saarta kutsuttiin myös Kykhreiaksi Kykhreuksen hoitaman käärmeen mukaan. Kykhreus kuoli lapsettomana, jolloin valtaistuin siirtyi Telamonille. Kykhreuksella oli pyhättö Salamiissa ja Ateenassa häntä kunnioitettiin jumaluutena. Kykhreus ilmestyi oraakkelin sanoman mukaan käärmeen hahmossa kreikkalaisille näiden taistellessa merellä persialaisia vastaan.

## Lähteet
Paratiisiharakat

**Paratiisiharakat**  (*Astrapia*) on paratiisilintujen heimoon kuuluva lintusuku. Sukuun kuuluu 7 lajia.

## Paratiisiharakoihin (''Astrapia'') kuuluvia lajeja
* Arfakinparatiisiharakka (*Astrapia nigra*)
* Helttaotsa (*Astrapia carunculata*)
* Nauhaparatiisiharakka (*Astrapia mayeri*)
* Huoninparatiisiharakka (*Astrapia rothschildi*)
* Smaragdiparatiisiharakka (*Astrapia splendidissima*)
* Töpöhelttaotsa (*Astrapia brevicauda*)
* Viuhkaparatiisiharakka (*Astrapia stephaniae*)

## Lähteet

## Aiheesta muualla
*ITIS: Astrapia
Simon Schama

**Simon Schama** (s. 2. helmikuuta 1945) on Yhdysvalloissa opettava Britanniassa syntynyt historioitsija ja professori. Liettuanjuutalaiset juuret omaava Schama tunnetaan muun muassa taidehistoriasarjastaan ”Power of Art”.

Hänelle on myönnetty Brittiläisen imperiumin komentajan arvonimi vuonna 2001. 

## Julkaisutuotanto
### Kirjat
* *Patriots and Liberators: Revolution in  the Netherlands 1780&ndash;1813* (1977)
* *Two Rothschilds and the Land of Israel* (1978)
* *The Embarrassment of Riches: An Interpretation of Dutch Culture in the Golden Age* (1987)
* *Citizens: A Chronicle of the French Revolution* (1989)
* *Dead Certainties: Unwarranted Speculations* (1991)
* *Landscape and Memory* (1995) 
* *Rembrandt's Eyes* (1999)
* *A History of Britain* Vol. I (2000, )
* *A History of Britain* Vol. II (2001, )
* *A History of Britain* Vol. III (2002, )
* *Hang Ups: Essays on Art* (2005)
* *Rough Crossings* (2005, )
* *The Power of Art* (2006, )
* *The American Future* (2009, )

### Televisiodokumentit
* *Simon Schama's A History of Britain* - BBC (2000)
* *Rough Crossings: Britain, the Slaves and the American Revolution* - BBC (2005)
* *Taiteen voima* (Simon Schama's Power of Art)- BBC (2006)
* *Mihin menet, Amerikka?* (The American Future: A History) - BBC (2008).

## Lähteet

## Aiheesta muualla
*Faculty Bio, Department of History, Columbia University
*Faculty Directory, The Department of Art History and Arceology, Columbia University
Chanthaburi

**Chanthaburi** (, 'kuun kaupunki') on samannimisen provinssin pääkaupunki Thaimaassa. Kaupungilla on *thesaban muangin* hallinnollinen asema.

Chanthaburi sijaitsee lähellä Thaimaanlahden itäistä rannikkoa Chanthaburijoen varrella noin 245 km Bangkokista kaakkoon . Kaupungissa on asukkaita 86&nbsp;461 (2000).

Chanthaburi on vilkas jalokivikaupan keskus, ja siellä on merkittävä kristitty vähemmistö. Kaupunki on tunnettu myös hedelmistään, kuten duriosta, mangostanista ja rambutaanista. Kaupungissa on uusgoottilaista tyyliä edustava katolinen Notre Damen katedraali, jonka nykyinen rakennus on peräisin vuodelta 1880.

1893–1904 Chanthaburi oli Ranskan Indokiinan joukkojen miehittämänä, kunnes rajakiista Kambodžan ja Siamin välillä ratkesi vaihtokauppaan Laosiin kuuluneisiin alueisiin.

## Lähteet

## Aiheesta muualla
Rings of Power

**Rings of Power** on Naughty Dogin kehittämä ja Electronic Artsin julkaisema roolipeli. Peli on julkaistu vuonna  Sega Mega Drivelle. 

## Lähteet

## Aiheesta muualla
*
Jodaatti

**Jodaatti** (IO3-) on jodihapon anioni, joka on kolmiulotteiselta muodoltaan pyramidi. Jodaattianionin sisältäviä ioniyhdisteitä kutsutaan myös jodaateiksi. Jodaatteja voidaan valmistaa hapettamalla jodidiliuoksia elektrolyyttisesti. Huonosti liukenevia jodaatteja, kuten kalsiumjodaattia, voidaan tuottaa myös saostamalla. 

## Erimerkkejä jodaattiyhdisteistä
* Natriumjodaatti (NaIO3)
* Kaliumjodaatti (KIO3)
* Kalsiumjodaatti (Ca(IO3)2)
* Hopeajodaatti (AgIO3)

## Jodaattien reaktioita
Jodaatit hajoavat kuumennettaessa, jolloin alkalimetallijodaateista syntyy vastaavia jodideja ja maa-alkalimetallijodaateista ja muista metallijodaateista muodostuu oksideja tai oksijodideja.

Jodaatit ovat kohtalaisen hyviä hapettimia ja ne kykenevät muun muassa hapettamaan jodidi-ionin jodiksi.
:IO3-(aq) + I-(aq) + 6 H+(aq) → I2 + 3 H2O(l)

Mineraalihapon, kuten rikkihapon tai  typpihapon, lisääminen metallijodaatin ja -jodidin seokseen pelkistää jodaatin, jolloin vapautuu jodia.
:MIO3 + 5 MI + 3 H2SO4 → 3 I2 + 3 M2SO4 + 3 H2O

Niin sanotussa Landoltin jodikelloreaktiossa vetysulfiittisuolat, kuten natriumvetysulfiitti, hapetetaan jodaatin avulla. Reaktiossa vapautuu trijodidianioneita, jotka värjäävät reaktioseokseen lisätyn tärkkelyksen tummansiniseksi. Reaktio on tasapainoreaktio ja noin 15 sekunnin kuluessa seos on jälleen väritön ja muuttuu uudelleen siniseksi hetken kuluttua.

## Lähteet
Kari Arkivuo

**Kari Arkivuo** (23. kesäkuuta 1983 Lahti) uransa lopettanut suomalainen jalkapalloilija ja nykyinen jalkapallovalmentaja. Hän oli pelipaikaltaan vasen laitapuolustaja, mutta kykeni pelaamaan myös oikealla.

## Seurajoukkueet

### FC Lahti

Lahdessa syntynyt Arkivuo on FC Kuusysin kasvatti ja hän siirtyi seurasta myöhemmin FC Lahteen. Hän pelasi ensimmäisen liigaottelunsa FC Lahdessa 3. toukokuuta 2001 Interiä vastaan 17-vuotiaana. Arkivuo pelasi debyyttikaudellaan 2001 Veikkausliigassa neljä ottelua, joissa hän teki yhden maalin. Hänet lainattiin samana vuonna FC Pallo-Lahteen, jossa hän teki 11 ottelussa neljä maalia. Yhteensä Arkivuo on pelannut Lahdessa 101 Veikkausliiga-ottelua, joissa hän on tehnyt 12 maalia.

### Sandefjord

Vuonna 2006 Arkivuo siirtyi Norjan pääsarjassa pelaavaan Sandefjord Fotballiin kolmivuotisella sopimuksella. Hän aloitti kauden Norjassa hyvin, mutta loukkaantui toukokuun puolessavälissä ja joutui pelaaman otteluita seuran kakkosjoukkueessa. Seura putosi kaudella Adeccoligaeniin, josta se kuitenkin nousi takaisin pääsarjaan kaudeksi 2008.

### Go Ahead Eagles

Vuonna 2009 Arkivuo siirtyi Hollannin Jupiler Leagueen pelaavaan Go Ahead Eaglesiin puolentoista vuoden sopimuksella, oltuaan tätä ennen seuran testattavana. Hän debytoi seurassa vierasottelussa Fortuna Sittardia vastaan. Arkivuo pelasi seurassa 47 sarjaottelua Jupiler Leaguessa, joissa hän viimeisteli kolme maalia. Heinäkuussa 2010 Arkivuo oli Skotlannin pääsarjassa pelaavan Heartsin testattavana. 

### BK Häcken

Arkivuo siirtyi kesällä 2010 loppuvuoden kattavalla sopimuksella Ruotsin Allsvenskanissa pelaavaan BK Häckeniin. Sopimuksessa on optio myös kolmesta seuraavasta vuodesta. Hän pelasi loppukaudella Allsvenskanissa viisi ottelua ja seura käytti Arkivuon option.

### FC Lahti
Lokakuussa 2019 ilmoitettiin, että Arkivuo on tehnyt yksivuotisen sopimuksen FC  Lahden kanssa. Helmikuussa 2020 hänet valittiin joukkueen kapteeniksi

## Maajoukkue

Arkivuo pelasi urallaan Suomen alle 21-vuotiaiden maajoukkueessa 15 ottelua. Sen jälkeen hän oli pitkään A-maajoukkueen profiilipelaaja. Hän debytoi ottelussa Viroa vastaan 12. marraskuuta 2005 ja teki samalla ensimmäisen maalinsa miesten maajoukkueessa.

## Pelaajauran jälkeen

Lopetettuaan kauden 2021 jälkeen Arkivuo on toiminut FC Lahden talenttivalmentajana. Hän sai Suomen Palloliiton kultaisen ansiomerkin vuonna 2023. Nykyisin Arkivuo toimii FC Lahden miesten edustusjoukkueen valmennusryhmässä.

## Lähteet

## Aiheesta muualla

* Kari Arkivuo Palloliiton sivuilla 
* Kari Arkivuo Transfermarktin sivuilla
Metatutkimus

**Metatutkimus** eli **kokoomatutkimus** eli **koontitutkimus** tarkoittaa aiempien tutkimusten pohjalta tehtyä synteesiä. Yksinkertaisimmillaan se vain tuottaa painotetun keskiarvon aiemmista tutkimuksista. Näin tulos perustuu aiempien tutkimusten datan yhdisteeseen ja on siten periaatteessa luotettavampi kuin mikään niistä yksinään.

Metatutkimusta varten kootaan aiheesta tehtyjä tutkimuksia koskevia aiempia artikkeleita. Metatutkimuksen keskeinen ongelma on olennaisten artikkelien ja luotettavan tiedon löytäminen. Tutkimuksen aloittamisen ensimmäinen vaihe on tutkimusongelman määrittäminen ja jäsentäminen. Sen jälkeen etsitään ja kootaan artikkelit. Eri näkemysten mukaan valintakriteerit on tehtävä joko ennen artikkelien kokoamista tai kriteerit muotoutuvat kokoamisen aikana, niin että materiaalia kootaan mahdollisimman paljon. Ne luetaan ja niistä karsitaan pois epäolennaiset. Valinta voidaan tehdä myös otannalla. Valintakriteerien määrittämiseksi voidaan määritellä avainkäsitteet, ja artikkelien haku tehdään hakuohjelmilla. Kolmas vaihe on artikkelien analysointi.

Meta-analyysin tarkoituksena on, että teksteillä saadaan aiheeseen eri näkökulmia ja että koottuna yhteen ne edustavat samaa aluetta.

Meta-analyysi on tyypillinen kirjallisuuskatsaus, mutta systemaattisen kirjallisuuskatsauksen voi tehdä myös ilman tilastollisia menetelmiä.

## Lähteet
Avainromaani

**Avainromaani** () on kirjallisuudentutkimuksen käsite. Romaanityyppinä avainromaani sisältää todellisten, tunnistettavien ihmisten kuvauksia. Nimet on kuitenkin yleensä muutettu. Aihe on usein kirjoittajan oman elämän vaiheista, ja teos on siten aikalaiskuvaus. Menneiden aikojen henkilöitä ja tapahtumia kuvaavaa romaania sanotaan historialliseksi tai dokumenttiromaaniksi. Avainromaani voi kuvata myös organisaatioita tai paikkoja.

Avainromaani saattaa vaarantaa kuvattujen henkilöiden yksityisyydensuojan. Avainromaanissa voidaan kostaa loukkauksia ja vastata arvosteluihin. Siinä voidaan vapaasti muokata todellisuutta tarinan vaatimalla tavalla.

Avainromaani syntyi Ranskassa 1600-luvulla. Sen ajan seurapiirit ja hovi elivät julkista elämää, mikä oli avainromaanin edellytys. Nykyajan avainromaanin edellytys on tiedonvälityksen vapaus ja sensuroimaton julkisuus. 

Suomalaisia avainromaaneja on esimerkiksi Juhani Ahon *[[Yksin (romaani)|Yksin]]* (1890), jossa keski-ikäistyvä mies ihastuu opiskeluaikojensa toverin nuoreen sisareen. Jo aikalaiset osasivat yhdistää tarinaan Ahon, Arvid Järnefeltin ja Aino Järnefeltin. Kuvioon kuului keskeisenä henkilönä Jean Sibelius, joka oli vastikään kihlautunut Aino Järnefeltin kanssa. Teos herätti huomiota valtiopäiviä myöten, ja Sibelius kirjoitti Aholle taisteluhaasteen, joka jäi kuitenkin lähettämättä. Myöhemmin he ystävystyivät asuessaan naapuruksina.

Muita suomalaisia avainromaaneja ovat Helvi Hämäläisen *[[Säädyllinen murhenäytelmä]]* (1941), Hannu Salaman ''Finlandia''-sarja (1976–1983) ja Kreetta Onkelin *[[Ilonen talo]]* (1996). Ulkomaisia tunnettuja avainromaaneja ovat esimerkiksi Ernest Hemingwayn *[[Ja aurinko nousee]]* (1926) ja Simone de Beauvoirin *[[Mandariinit (romaani)|Mandariinit]]* (1954).

## Lähteet

## Aiheesta muualla
* Kirjallisuudentutkimus: avainromaani Tieteen termipankki
Akira Iizuka

**Akira Iizuka** (s. noin 1868, k. 1938) oli japanilainen eläintieteilijä ja lintutieteilijä, joka tutki Korean linnustoa.

Iizuka valmistui Tokion yliopistosta 29-vuotiaana 1897. Hän työskenteli yliopiston eläintieteellisellä osastolla ja oli oppiarvoltaan tohtori. Hänen oppilaitaan ovat olleet muun muassa Nobusuke Takatsukasa, Nagamichi Kuroda, Yoshimaro Yamashina, Seiichi Shimokōriyama ja Seinosuke Uchida.

Iizuka vietti useita kesälomiaan Koreassa ja kirjoitti kolme lyhyttä artikkelia alueen linnustosta, ensimmäisen 1912 ja muut 1914. Myöhemmin hänestä tuli Tokion tieteellisen museon eläintieteellisen osaston johtaja. Hän julkaisi useita teoksia embryologian eli alkiokehitysopin ja meribiologian aloilta. Hänen nimensä esiintyy myös Shimokoriyaman laatiman *Hand-List of the Birds of Korea* teoksen kirjoittajanelikossa, mutta on todennäköistä, että hän ei osallistunut itse luettelon laatimiseen, vaan Shimokoriyaman kunnianosoituksena.

## Lähteet
* Internet Archives (''The Birds of Korea'', Oliver L. Austin, Jr. 1948)